เงินบาทเปิด 29.73/75 ทรงตัว
ธนาคารซีไอเอ็มบี ไทย  รายงาน เงินบาทเปิด 29.73/75 ทรงตัวจากเย็นวานนี้ รอความชัดเจนจากปัจจัยต่างประเทศ
23 ม.ค. 2556

ธนาคารซีไอเอ็มบี ไทย  รายงาน เงินบาทเปิด 29.73/75 ทรงตัวจากเย็นวานนี้ รอความชัดเจนจากปัจจัยต่างประเทศ 
นักบริหารเงิน ธนาคารซีไอเอ็มบี ไทย เปิดเผยว่า เงินบาทเปิดตลาดที่ระดับ 29.73/75 บาท/ดอลลาร์ ทรงตัวจากวานนี้ที่ปิดตลาดที่ระดับ 29.73/75 บาท/ดอลลาร์ ล่าสุดเงินบาทเคลื่อนไหวอยู่ที่ระดับ 29.76/79 บาท/ดอลลาร์
สำหรับความเคลื่อนไหวของค่าเงินสกุลหลักต่างประเทศที่สำคัญ เงินเยนอยู่ที่ระดับ 88.67/68 เยน/ดอลลาร์ จากเย็นวานนี้ที่อยู่ที่ระดับ 88.71/75 เยน/ดอลลาร์ ส่วนเงินยูโรอยู่ที่ระดับ 1.3311/33.15 ดอลลาร์/ยูโร จากเย็นวานนี้ที่อยู่ที่ระดับ 1.3321/3324 ดอลลาร์/ยูโร ปรับตัวแข็งค่าจากช่วงเช้าที่ระดับ 1.3315/3317 ดอลลาร์/ยูโร 
นักบริหารเงิน ประเมินการเคลื่อนไหวของเงินบาทวันนี้ไว้ในกรอบระหว่าง 29.70-29.85 บาท/ดอลลาร์ ต้องจับตาเงินทุนไหลเข้าและมาตรการของธนาคารกลางญี่ปุ่น (BOJ) ว่ามีผลให้เงินเยนอ่อนค่าได้หรือไม่ รวมถึงการเพิ่มเพดานหนี้ของสหรัฐฯ